โค ยุน-จ็อง

โค ยุน-จ็อง (เกาหลี: ; เกิดเมื่อวันที่ 22 เมษายน ค.ศ. 1996) เป็นนักแสดงและนางแบบชาวเกาหลีใต้ เธอประเดิมงานแสดงครั้งแรกในละครโทรทัศน์เรื่อง "สัมผัสรักพลังจิต" (สัมผัสพลังจิต พลิกคดีปริศนา) (2019) และได้รับความสนใจจากบทสมทบในซีรีส์ที่ผลิตโดยเน็ตฟลิกซ์ เรื่อง "สวีทโฮม" (2020) นอกจากนี้เธอยังเป็นที่รู้จักจากผลงานละครโทรทัศน์เรื่อง "ชีวิตนักเรียนกฎหมาย" (2021), "เล่นแร่แปรวิญญาณ" (2022–2023), "Moving" (2023) และ "เกมท้าตาย" (2023–2024) รวมถึงภาพยนตร์เรื่อง "ล่าคนปลอมคน" (2022) 
ชีวิตในวัยเด็ก.
โคเกิดเมื่อวันที่ 22 เมษายน ค.ศ. 1996 ที่กรุงโซล ประเทศเกาหลีใต้ โคเข้าเรียนที่มหาวิทยาลัยสตรีโซลซึ่งเธอศึกษาด้านศิลปะร่วมสมัย
อาชีพ.
ปี 2019 ถึงปัจจุบัน: อาชีพนางแบบ.
หลังจากที่โค ยุน-จ็องสำเร็จการศึกษาจาก มหาวิทยาลัยสตรีโซล เธอได้เข้าร่วมกับ MAA Entertainment ในฐานะนางแบบและนักแสดง เธอเริ่มต้นอาชีพด้วยการเป็นนางแบบในโฆษณาต่าง ๆ รวมถึงของ Nike, Giorgio Armani, Ritz Crackers และโฆษณาอีกหลายตัวของ KT
ในปี ค.ศ. 2021 โค ยุน-จ็องได้รับการแต่งตั้งให้เป็นแบรนด์แอมบาสเดอร์ของแบรนด์เครื่องประดับหรูของฝรั่งเศส Boucheron ในเดือนพฤศจิกายน ค.ศ. 2022 เธอได้เป็นแบรนด์มิวส์คนใหม่ของ Marithé et François Girbaud
ในเดือนกุมภาพันธ์ ค.ศ. 2023 โค ยุน-จ็องได้ปรากฏตัวในโฆษณาของ Dior ในเดือนกรกฎาคม ค.ศ. 2023 Carrot Insurance ได้เลือกเธอเป็นนางแบบโฆษณาประกันภัยรถยนต์ Permile Auto Insurance ในเดือนพฤศจิกายน ค.ศ. 2023 เธอได้รับการแต่งตั้งให้เป็นแบรนด์แอมบาสเดอร์ของ Discovery Expedition แบรนด์เสื้อผ้าสำหรับกิจกรรมกลางแจ้ง ในเดือนธันวาคม ค.ศ. 2023 เธอได้รับเลือกให้เป็นแบรนด์แอมบาสเดอร์ระดับโลกของ Ryo Hair
ในเดือนมกราคม ค.ศ. 2024 ร้านอาหารแฟรนไชส์ไก่ Puradak Chicken ได้เลือกโค ยุน-จ็องเป็นนางแบบโฆษณา ในเดือนเมษายน ธนาคาร NH Nonghyup Bank ได้เลือกโค ยุน-จ็องเป็นนางแบบโฆษณา ในเดือนเดียวกัน เธอได้ถ่ายโฆษณาสำหรับ Sangkwaehwan Booster Zero ซึ่งเป็นเครื่องดื่มแก้อาการเมาค้างที่เปิดตัวในเดือนมกราคม ในเดือนพฤษภาคม โค ยุน-จ็องได้เข้าร่วมชมงานแสดง Cruise Collection ประจำปี 2024/25 ของ Chanel ที่จัดขึ้นที่มาร์แซย์ ประเทศฝรั่งเศส ซึ่งเป็นงานแรกของเธอกับ Chanel หลังจากที่เธอได้รับการคัดเลือกให้เป็นแอมบาสเดอร์ของแบรนด์
2019–2021: การเปิดตัวด้านการแสดง.
ในปี ค.ศ. 2019 หลังจากที่แสดงความสนใจและความสามารถด้านการแสดง โค ยุน-จ็อง ได้เปิดตัวการแสดงในละครโทรทัศน์เรื่อง "He Is Psychometric" รับบทเป็น คิม โซ-ฮยอน
ในปี ค.ศ. 2020 เธอได้ปรากฏตัวในละครของ เน็ตฟลิกซ์ เรื่อง "The School Nurse Files" ซึ่งได้รับคำชมอย่างมาก และในปีเดียวกันนั้นเธอได้แสดงในซีรีส์ฮิตของ เน็ตฟลิกซ์ เรื่อง "Sweet Home" ในบท พัก ยู-รี ผู้ดูแลที่มีอดีตอันโศกเศร้า บทบาทนี้ทำให้เธอได้รับคำชื่นชมและการยอมรับมากขึ้น
ในปี ค.ศ. 2021 เธอได้รับบทเป็น จอน เย-ซึล ใน "Law School" และได้รับการยอมรับจากการแสดงบทนักศึกษากฎหมายที่เผชิญกับความรุนแรงในความสัมพันธ์ ในเดือนมีนาคม ค.ศ. 2021 โคได้รับเลือกให้แสดงในภาพยนตร์เรื่องแรกของเธอ ซึ่งเป็นภาพยนตร์ทริลเลอร์แอคชั่นเกี่ยวกับการสืบราชการลับของเกาหลีใต้ชื่อ "Hunt" กำกับโดย อี จอง-แจ ซึ่งเป็นการเปิดตัวการกำกับภาพยนตร์ครั้งแรกของเขาและแสดงนำโดย อี และ ช็อง อู-ซ็อง ในเดือนเมษายน มีรายงานว่า โค จะปรากฏตัวเป็นนักแสดงรับเชิญพิเศษในซีรีส์แฟนตาซีย้อนยุคของ ทีวีเอ็น เรื่อง "เล่นแร่แปรวิญญาณ" ในวันที่ 29 ตุลาคม เธอได้รับการยืนยันเป็นส่วนหนึ่งของนักแสดงจากการดัดแปลงเว็บตูนของ Kang Full เรื่อง "Moving"
2022–ปัจจุบัน: บทบาทที่โดดเด่น.
ในปี ค.ศ. 2022 โค ยุน-จ็อง ได้เปิดตัวในวงการภาพยนตร์อย่างเป็นทางการกับการแสดงในภาพยนตร์แอคชั่นระทึกขวัญเรื่อง "Hunt" การแสดงของเธอได้รับคำชื่นชมอย่างกว้างขวาง ส่งผลให้เธอได้รับการเสนอชื่อเข้าชิงรางวัลนักแสดงหน้าใหม่ยอดเยี่ยมในงาน 31st Buil Film Awards, 58th Grand Bell Awards, 43rd Blue Dragon Film Awards และ 59th Baeksang Arts Awards
ในเดือนมิถุนายน ค.ศ. 2022 โค ยุน-จ็องปรากฏตัวเป็นนักฆ่าฝีมือดี นัก-ซู ในภาคแรกของซีรีส์แฟนตาซีย้อนยุค "เล่นแร่แปรวิญญาณ" ของช่อง ทีวีเอ็น ในเดือนธันวาคม ค.ศ. 2022 เธอกลับมาในฐานะนักแสดงนำหญิงในภาคที่สองของซีรีส์เรื่องนี้ที่มีชื่อว่า "Alchemy of Souls: Light and Shadow" ในตอนนี้เธอรับบทเป็นนักบวชหญิงที่สูญเสียความทรงจำชื่อ จิน บู-ยอน ซึ่งแสดงร่วมกับ อี แจ-อุก
ซีรีส์ "Moving" ออกอากาศทาง ดิสนีย์+ ตั้งแต่วันที่ 9 สิงหาคม ถึง 20 กันยายน ค.ศ. 2023 ในเรื่องนี้ โค ยุน-จ็องรับบทเป็น จาง ฮุย-ซู ซึ่งสืบทอดพลังพิเศษจากพ่อของเธอ จาง จู-วอน ซึ่งมีพลังการรักษาและความแข็งแกร่งเหนือมนุษย์ การแสดงของเธอทำให้โค ยุน-จ็องได้รับรางวัลนักแสดงหน้าใหม่ยอดเยี่ยมจากงาน 2023 Asia Contents Awards & Global OTT Awards และงาน 3rd Blue Dragon Series Awards
ในเดือนกันยายน ค.ศ. 2023 โคได้รับการยืนยันว่าจะปรากฏตัวเป็นตัวเอกในเรื่อง "Wise Resident Life" ซึ่งเป็นภาคแยกของ "เพลย์ลิสต์ชุดกาวน์"
ในเดือนธันวาคม ค.ศ. 2023 เธอรับบทเป็น อี จี-ซู นักเขียนนวนิยายที่มีความสัมพันธ์กับชเว อี-แจ รับบทโดย ซอ อิน-กุก ในซีรีส์เรื่อง "เกมท้าตาย"
ในเดือนเมษายน ค.ศ. 2024 เธอได้รับการยืนยันให้เป็นนักแสดงนำหญิงในซีรีส์เรื่อง "Can This Love Be Translated?" ร่วมกับ คิม ซ็อน-โฮ ซีรีส์นี้กำกับโดย ยู ยอง-อึน และเขียนบทโดย Hong sisters มีกำหนดออกฉายใน เน็ตฟลิกซ์ ในปี ค.ศ. 2025 โค ยุน-จ็องเดินทางไปญี่ปุ่นเมื่อวันที่ 24 มิถุนายนเพื่อถ่ายทำ และเดินทางกลับถึงท่าอากาศยานคิมโพในช่วงบ่ายของวันที่ 10 กรกฎาคมหลังจากเสร็จสิ้นการถ่ายทำ